Al-ʾAhrām

Al-ʾAhrām (arabisk: , «Pyramidene»), grunnlagt i 1875, er en av de største dagsavisene i Egypt med et opplag på rundt 900 000,Allied Media Corp. Al Ahram Profile . Besøkt 21. juni 2012 og den nest eldste etter Al-Waqāʾiʿa al-Maṣrīyah («Egyptiske hendelser«), som ble grunnlagt i 1828. Avisens hovedkontor ligger i Boulaq i Kairo. Hovedutgaven utgis på arabisk, og det utgis i tillegg en ukentlig utgave på engelsk (Al-Ahram Weekly) og fransk (Al-Ahram Hebdo).

Al-ʾAhrām ble grunnlagt som ukeavis i Alexandria i 1875 av de to libanesiske brødrene Salīm og Bishārah Taqlā, og den første utgaven kom 5. august 1876. I 1881 ble den dagsavis og etter Salīms død flyttet Bishārah avisens kontor til Kairo i 1898.«Taqla, Bishara (22 August 1852–15 June 1901)». Arthur Goldschmidt (red.) Biographical Dictionary of Modern Egypt. Lynne Rienner Publishers (2000), s. 207. I mange år var avisen kjent for sin uavhengighe journalistikk til tross for tilfeller av britisk sensur. I årene frem mot Egypts uavhengighet i 1953 ble imidlertid den britiske kontrollen over avisen sterkere og avisen tapte seg.«Al-Ahram» i Encyclopædia Britannica. Encyclopædia Britannica Online Academic Edition. Encyclopædia Britannica Inc., 2012

I 1960 ble avisen utsatt for president Gamal Abdel Nassers nasjonalisering av pressen, og Nasser fikk innsatt sin venn Mohamed Hassanein Heikal som avisens redaktør. Selv om avisens uavhengighet ble begrenset av Heikals tette bånd til Nasser, gjorde Heikal en god jobb med å bygge opp igjen avisens omdømme i Egypt og den arabiske verden gjennom å fremme journalistikk av høy kvalitet. I 1974 ble Heikal avsatt da han havnet i mistillit hos president Anwar Sadat.

Avisen er statseid og har blitt regnet for i stor grad å tale myndighetes sak, spesielt i innenrikssaker. Tradisjonen med at presidenten utnevner avisens redaktør har fortsatt,Freedom House, Freedom of the Press 2009 - Egypt, 1. mai 2009 noe som har vært regnet som et større problem for avisens uavhengige rolle enn direkte sensur. Samtidig har avisen også tiltrukket seg uavhengige stemmer som Reda Hilal, avisens assisterende redaktør som forsvant under mystiske omstendigheter i august 2003.The Curious Case of Reda Hilal . Egypt TodayMystery in our midst'. Al Ahram Weekly, utgave 653 (2003).Searching for Reda Hilal?. Al Arabiya 7. mars 2011

Al-ʾAhrām og andre statseide avisers rolle etter revolusjonen i 2011 er uavklart. I mars 2011 ble Abd al-ʿAẓīm Ḥamād utnevnt som ny redaktør av statsminister Essam Sharaf.لبيب السباعى رئيسا لمجلس إدارة الأهرام .. وعبدالعظيم حماد رئيسا للتحرير ..وثابت للمسائى . Al Ahram 30. mars 2011

 Referanser  

 Eksterne lenker 

  Ahram Online – engelskspråklig nettavis

Kategori:Arabiskspråklige aviser
Kategori:Egyptiske aviser
Kategori:Aviser etablert i 1875